**סורוקה** (ברומנית: **Soroca**, אוקראינית: **Сороки**, בפולנית: **Soroki**, ביידיש: **סאָראָקע**) היא עיר בצפון מולדובה, סמוך לגבול עם אוקראינה. שוכנת לגדת נהר הדניסטר, ומרוחקת כ-160 ק"מ צפונית מהבירה קישיניב. העיר משמשת כבירת מחוז סורוקה. בעבר הייתה קהילת יהודי סורוקה קהילה משמעותית.

היסטוריה
--------

ההתיישבות בעיר החלה בימי הביניים, אז סחרו תושבי סורוקה עם הרפובליקה של ג'נובה. בשנת 1499 בנה שטפן הגדול מצודה בעיר, הקיימת עד היום. מקור השם סורוקה אינו ידוע.

המצודה המקורית שהוקמה מעץ, הייתה חוליה חשובה בשרשרת הביצורים שהגנה על נסיכות מולדובה. לגדת הדניסטר הוקמו ארבעה מבצרים, לגדת הדנובה שניים, ועוד שלושה בגבול הצפוני של הנסיכות. בין השנים 1543–1546 נבנה המבצר מחדש מאבן, תחת שלטונו של פטרו רארש.

במלחמה הטורקית הגדולה בשלהי המאה ה-17, הגנו בהצלחה כוחותיו של יאן סובייסקי על המבצר מפני העות'מאנים. למבצר הייתה חשיבות אסטרטגית לשני הצדדים שנלחמו במלחמה העות'מאנית-רוסית, שהתקיימה בין 1710–1711. העות'מאנים כבשו את המבצר, והם החזיקו בו עד לכיבושו מחדש על ידי הרוסים במהלך המלחמה ב-1735–1739.

שנות המאה ה-19 היו שנים של שגשוג יחסי, העיר גדלה במהירות, חולקה לשכונות, נבנו בה רחובות מודרניים, בתי חולים, בתי ספר, וכנסיות. תחת שלטון ברית המועצות הפכה סורוקה למרכז תעשייתי חשוב בצפון מולדובה.

הקהילה היהודית
--------------

 ערך מורחב – **קהילת יהודי סורוקה**  

בין רבני העיר, וככל הנראה הראשון בה, בלט רבי דוד שלמה אייבשיץ, מצדיקי תנועת החסידות ומחבר הספר "לבושי שרד". הרב אייבשיץ, פעל בעיר בראשית המאה ה-18 (תקס"ג) והחל לפעול לענייני היהדות בעיר. הוא הקים בה את הישיבה הראשונה בבסרביה, וכן הפיץ בה את משנת החסידות. בשנת 1897 מנתה הקהילה היהודית בסורוקה 8,763 תושבים, שהיו למעלה ממחצית תושבי העיר. מרבית יהודי העיר עסקו בחקלאות, בעיקר בגידול טבק וענבים.

לפני מלחמת העולם השנייה היה לקהילת יהודי סורוקה בתי ספר, בית חולים ובית אבות משלה. הקהילה הושמדה כולה עם כניסת הנאצים לעיר. כיום מתגוררים בעיר כ-150 משפחות יהודיות, בעיר פועל בית חב"ד.

דמוגרפיה
--------

| שנה | תושבים | שינוי |
| --- | --- | --- |
| 1930 | 14,661 | - |
| 1959 | 14,895 | Increase 1.6% |
| 1970 | 24,465 | Increase 64.2% |
| 1979 | 31,831 | Increase 30.1% |
| 1989 | 42,297 | Increase 32.9% |
| 2004 | 28,362 | Decrease 32.9% |
| 2012 | 37,500 | Increase 32.2% |
| 2014 | 22,196 | Decrease 40.8% |

על פי מפקד האוכלוסין שנערך בשנת 2012, התגוררו בעיר 37,500 תושבים.

בעיר מתגוררים מיעוט ניכר של צוענים, לעיתים מכונה סורוקה "בירת הצוענים במולדובה".

ערים תאומות
-----------

לסורוקה הסכם ערים תאומות עם:

* רומניהרומניה פלמנזי, רומניה

גלריית תמונות
-------------

|  |
| --- |
| * מראה העיר בשנת 1917מראה העיר בשנת 1917
* מראה העיר מהגבעות הסמוכותמראה העיר מהגבעות הסמוכות
* מראה במרכז העירמראה במרכז העיר
* אנדרטה לזכרו של מיכאיל סדוביאנו בפארק העורבים שבסורוקהאנדרטה לזכרו של מיכאיל סדוביאנו בפארק העורבים שבסורוקה
* חומת המבצרחומת המבצר
* מראה המבצר מהגדה השנייה של הדניסטרמראה המבצר מהגדה השנייה של הדניסטר
* כנסיית הכרת התודה בסורוקהכנסיית הכרת התודה בסורוקה
 |

קישורים חיצוניים
----------------

ויקישיתוף מדיה וקבצים בנושא **סורוקה** בוויקישיתוף
* 

* אתר האינטרנט הרשמי של סורוקה
* סורוקה (מולדובה), דף שער בספרייה הלאומית

הערות שוליים
------------

1. ↑  הקהילה היהודית - סורוקה באתר הקהילה היהודית קישינב ומולדובה

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007559895005171
* LCCN: n85112933
* NKC: ge980941
* VIAF: 124398669
* WorldCat (עם VIAF): 124398669

 |